CELEX: 32022R0021
Language: lv
Date: 2022-01-10 00:00:00
Title: Padomes Īstenošanas regula (ES) 2022/21 (2022. gada 10. janvāris), ar ko īsteno Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

10.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  LI 5/1
               
            
         PADOMES ĪSTENOŠANAS REGULA (ES) 2022/21
         (2022. gada 10. janvāris),
         ar ko īsteno Regulu (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (1) un jo īpaši tās 17. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     2014. gada 10. martā Padome pieņēma Regulu (ES) Nr. 224/2014.
                  
               
                     (2)
                  
                  
                     2021. gada 21. decembrī Apvienoto Nāciju Organizācijas Drošības padomes (ANO DP) komiteja, kas izveidota, ievērojot ANO DP Rezolūciju 2127 (2013), apstiprināja vienas personas pievienošanu to personu un vienību sarakstam, kurām piemēro ierobežojošus pasākumus.
                  
               
                     (3)
                  
                  
                     Tāpēc būtu attiecīgi jāgroza Regulas (ES) Nr. 224/2014 I pielikums,
                  
               IR PIEŅĒMUSI ŠO REGULU.
         
            1. pants
            Ar šo Regulas (ES) Nr. 224/2014 I pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 10. janvārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  OV L 70, 11.3.2014., 1. lpp.
         
      
      
         
            PIELIKUMS
            Regulas (ES) Nr. 224/2014 I pielikuma A daļā (“Personas”) iekļautajā sarakstā pievieno šādu ierakstu:
            
               “15.   
                     Ali DARASSA (jeb: a) Ali Darassa Mahamat b) Ali Mahamat Darassa c) Ali Daras d) Ali Darrassa e) Général Ali Darassa)
                  
               
               Amats: Unité pour la Paix en Centrafrique (UPC) dibinātājs un līderis
               Dzimšanas datums: 1978. gada 22. septembris
               Dzimšanas vieta: Kabo, Ouham Prefecture, Centrālāfrikas Republika
               Valstspiederība: Centrālāfrikas Republika
               Valsts identifikācijas Nr.: 10978000004482
               Datums, kad iekļauts ANO sarakstā: 2021. gada 21. decembris
               Cita informācija: Ali Darassa nodibināja un joprojām vada Centrālāfrikas Republikā (CĀR) bāzēto kaujinieku grupu Unité pour la Paix en Centrafrique (UPC), kas kopš tās izveidošanas 2014. gadā ir nogalinājusi, spīdzinājusi, izvarojusi un pārvietojusi civiliedzīvotājus, izdarījusi daudzus cilvēktiesību un starptautisko humanitāro tiesību pārkāpumus un iesaistījusies ieroču nelikumīgā tirdzniecībā, nelikumīgās nodokļu uzlikšanas darbībās un karadarbībā pret CĀR aizsardzības un drošības spēkiem, kā arī citiem kaujiniekiem. 2020. gada decembrī viņam bija vadoša loma Coalition des patriotes pour le changement (CPC) izveidē, kas izrādīja bruņotu pretestību vēlēšanām un mēģināja iekļūt galvaspilsētā Bangi, pārkāpjot saistības, kuras UPC uzņēmās saskaņā ar 2019. gada 6. februārī parakstīto vienošanos par mieru un izlīgumu (Accord politique pour la paix et la reconciliation (APPR)). Interpola un ANO Drošības padomes īpašā paziņojuma tīmekļa saite: https://www.interpol.int/en/How-we-work/Notices/View-UN-Notices-Individuals
               Informācija no apraksta par pamatojumu iekļaušanai sarakstā, ko sniegusi Sankciju komiteja:
               
                  Ali Darassa tika iekļauts sarakstā 2021. gada 21. decembrī, ievērojot Rezolūcijas 2399 (2018) 20. punktu un 21. punkta b) apakšpunktu, ko paplašināja ar Rezolūciju 2588 (2021), kā persona, kas iesaistās darbībās vai atbalsta darbības, kas apdraud Centrālāfrikas Republikas mieru, stabilitāti vai drošību, tostarp darbības, kas apdraud vai kavē stabilizācijas un samierināšanas procesu, vai kas uzkurina vardarbību; un kas ir iesaistīta tādu darbību plānošanā, vadīšanā vai veikšanā Centrālāfrikas Republikā, ar kurām tiek pārkāptas attiecīgi starptautiskās cilvēktiesības un starptautiskās humanitārās tiesības vai kuras ir cilvēktiesību aizskārumi vai pārkāpumi, tai skaitā darbības, kas ietver vardarbības vēršanu pret civiliedzīvotājiem, etnisku vai reliģisku motīvu vadītus uzbrukumus, uzbrukumus civiliem objektiem, tostarp administratīviem centriem, tiesu ēkām, skolām un slimnīcām, un nolaupīšanu un piespiedu pārvietošanu.
               
                  
                     Papildu informācija
                  
               
               
                  Ali Darassa nodibināja un joprojām vada Centrālāfrikas Republikā (CĀR) bāzēto kaujinieku grupu Unité pour la Paix en Centrafrique (UPC), kas kopš tās izveidošanas 2014. gadā ir nogalinājusi, spīdzinājusi, izvarojusi un pārvietojusi civiliedzīvotājus, izdarījusi daudzus cilvēktiesību un starptautisko humanitāro tiesību pārkāpumus un iesaistījusies ieroču nelikumīgā tirdzniecībā, nelikumīgās nodokļu uzlikšanas darbībās un karadarbībā pret CĀR aizsardzības un drošības spēkiem, kā arī citiem kaujiniekiem. 2020. gada decembrī viņam bija vadoša loma Coalition des patriotes pour le changement (CPC) izveidē, kas izrādīja bruņotu pretestību vēlēšanām un mēģināja iekļūt galvaspilsētā, pārkāpjot saistības, kuras UPC uzņēmās saskaņā ar 2019. gada 6. februārī parakstīto vienošanos par mieru un izlīgumu (Accord politique pour la paix et la reconciliation (APPR)).
               
                  Ali Darassa pakļautībā esošie kaujinieki ir veikuši darbības, kas ir smagi cilvēktiesību un starptautisko humanitāro tiesību pārkāpumi. 2014. gada 10. novembrīUPC kaujinieki uzbruka Bolo ciematiem Ouaka prefektūrā, un tika nogalināti 10 civiliedzīvotāji, tostarp trīs vecāka gadagājuma sievietes, kuras sadedzināja viņu mājās. 2017. gada 12. decembrīUPC un FPRC locekļi atklāja uguni uz slimnīcu, nogalinot 17 civiliedzīvotājus, tostarp 4 bērnus. 2018. gada 15. novembrīUPC locekļi uzbruka iekšzemē pārvietotu personu nometnei Alindao, nogalinot 70 līdz 100 civiliedzīvotājus.
               
                  Darassa vadībā UPC turpināja pretoties valsts varas atjaunošanai. 2016. gadā UPC kaujinieki vairākkārt apdraudēja vēlēšanu procesu. 2016. gada 29. martāUPC kaujinieki apšaudīja vēlēšanu norises vietu un ievainoja vairākas iekšzemē pārvietotas personas.
               Kopš 2020. gada decembra Ali Darassa kā viens no CPC līderiem ir piedalījies APPR veiktajos pārkāpumos, mēģinājumos kavēt likumdevēja un prezidenta vēlēšanas un plašākā nozīmē – destabilizēt Centrālāfrikas Republiku. Ņemot vērā Ali Darassa pakļautībā esošo UPC kaujinieku paustos draudus, UPC kontrolētajās teritorijās, piemēram, vairākās Ouaka un Haut-Mbomou prefektūrās, 2020. gada 27. decembrī nevarēja notikt balsošana. 2021. gada janvārī UPC ar spēku mēģināja iekļūt Bangi.”